હવે શુગર-ફ્રી મીઠાઈનું ચલણ વધ્યું છે એમ જણાવતાં બોરીવલીનાં ગૃહિણી નીતા લાઠિયા કહે છે, ‘દિવાળીના પર્વમાં બધાના ઘરમાં એકસરખી મીઠાઈઓ જોઈને લોકો મોઢું મચકોડે છે એથી એમાં વેરિએશન લાવવું પડે. વેલકમ ડ્રિન્કથી મુખવાસ સુધી દરેક વસ્તુમાં નવીનતા હોવી જોઈએ. વેલકમ ડ્રિન્કમાં ફુદીના પંચ બેસ્ટ છે. હેલ્થ અને ટેસ્ટને નજરમાં રાખી હું ઓટ્સ, ખજૂર અને અંજીરમાંથી મીઠાઈ બનાવીને રાખું. મહેમાન આવે ત્યારે પેપરકપમાં મીઠાઈના પીસને મૂકી એેના પર ડાર્ક ચૉકલેટ સિરપ રેડી ઉપરથી ડ્રાયફ્રૂટ્સ વડે ગાર્નિશ કરી પીરસીએ તો જોનારાને ટેસ્ટ કરવાનું મન થઈ જાય. બાળકોને તો આવી મીઠાઈ ખૂબ ભાવે. શુકનની સાતપડી તો હોવી જ જોઈએ. એમાં પણ પાંઉભાજી મસાલો, ચાટ મસાલો અને આમચૂર પાઉડર ભભરાવી તળી લો તો સ્પાઇસી લાગે છે. અન્ય નાસ્તામાં મારા હાથની બેસ્ટ સેવપૂરી વખણાય છે. કેળાં અથવા બટાટાના સ્ટફિંગને બે પૂરી વચ્ચે દબાવી બેક કરી લેવાનું. ઉપરથી સેવ અને દાડમથી સજાવી ચટણી તેમ જ સૉસ સાથે સ્વાદિષ્ટ લાગે છે. કૅનપીનો ઑપ્શન પણ રાખી શકાય. દિવાળીમાં જલદીથી બની જાય એવા નાસ્તા હોવા જોઈએ. સ્પþાઉટ્સ ભેળ પણ હેલ્ધી અને ટેસ્ટી નાસ્તો ગણાય. મને મુખવાસના ઢગલા કરવાનું ખાસ ગમતું નથી. એમાં પણ વેરિએશન જોઈએ. સૌથી મજાની આઇટમ છે પાનશૉટ. પાનના મસાલાને દૂધમાં ભેળવી મિક્સરમાં ચર્ન કરી લેવાનું. છેલ્લે નાની સાઇઝના કાચના ગ્લાસમાં પાનશૉટ રેડી, ડેકોરેટ કરીને મહેમાનોને આપું છું. આ શૉટ માઉથફ્રેશનરનું કામ કરે છે.’